Diari Oficial de la Generalitat Valenciana


Sumari del DOGV 5058, del 27-07-2005 (2005/8085)

RESOLUCIÓ de 7 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Benimeli, per a la creació del Conservatori Elemental de Música .Vicente Perelló., de titularitat municipal, en l'esmentada localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5058

Data del DOGV
:   27-07-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/8085


Data del document
:   07-07-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Benimeli
    * cooperació administrativa
    * centre d'ensenyament
    * música
    * educació artística
    * administració local

RESOLUCIÓ de 7 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Benimeli, per a la creació del Conservatori Elemental de Música ?Vicente Perelló?, de titularitat municipal, en l'esmentada localitat. [2005/X8085]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Esport) i l'Ajuntament de Benimeli, el 20 de maig de 2005, un Conveni per a la creació del Conservatori Elemental de Música ?Vicente Perelló?, de titularitat municipal, en l'esmentada localitat, i en compliment del que establix la clàusula novena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0375/2005, i que figura com a annex d'esta resolució.
  
València, 7 de juliol de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ENTRE LA GENERALITAT VALENCIANA (CONSELLERIA DE CULTURA, EDUCACIÓ I ESPORT) I L'AJUNTAMENT DE BENIMELI PER A LA CREACIÓ DEL CONSERVATORI ELEMENTAL DE MÚSICA ?VICENTE PERELLÓ?, DE TITULARITAT MUNICIPAL, EN L'ESMENTADA LOCALITAT
  
València, 20 de maig de 2005
  
Reunits:
  
D'una part, l'Honorable Senyor Alejandro Font de Mora Turón, conseller de Cultura, Educació i Esport, en nom i representació de la Generalitat Valenciana, facultat per a este acte mitjançant acord adoptat pel Consell de la Generalitat en la seua reunió del dia 4 de febrer de 2005.
  
De l'altra part, la senyora Josefa Ginestar Gavilá, alcaldessa'presidenta de l'Ajuntament de Benimeli, facultada per a este acte per l'acord del Ple de l'esmentat Ajuntament de 15 de desembre de 2004 i assistida pel senyor secretari de la corporació.
  
Manifesten:
  
1. L'Ajuntament de Benimeli, en sessió plenària del dia 8 d'octubre de 2003, acordà sol·licitar la creació d'un conservatori elemental de música de la seua titularitat en l'esmentada localitat, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
Per Resolució de la Direcció General de Centres Docents de data 20 de març de 1997 (DOGV de 30 de maig), s'acordà la inscripció en el Registre de Centres Docents de la Comunitat Valenciana de l'Escola de Música Municipal de Benimeli.
  
2. La disposició addicional segona de la Llei Orgànica 8/1985, de 3 de juliol, Reguladora del Dret a l'Educació, establix que la creació de centres públics de titularitat de les corporacions locals es realitzarà mitjançant conveni entre l'administració educativa competent i les corporacions.
  
3. La Direcció General d'Ensenyament per Resolució de 25 de febrer de 2004, aprovà la proposta d'instal·lacions i ús educatiu dels espais reflectits en els plans, on s'ubicarà el nou conservatori, ja que complixen els requisits d'espais educatius que establix el Reial Decret 389/1992, de 15 d'abril (BOE de 28 d'abril).
  
4. La Unitat Tècnica de Construccions i la Inspecció Educativa han emés informes favorables a la petició perquè s'ajusta al Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics, així com al Decret 151/1993, de 17 d'agost, del Govern Valencià, pel qual s'establix el currículum dels graus elemental i mitjà i es regula l'accés als esmentats graus, modificat pels Decrets 94/1994, de 24 de maig, 72/1996, de 2 d'abril i 216/1997, de 30 de juliol, en allò referit als objectius, continguts i sistema d'avaluació corresponents als estudis sol·licitats.
  
Per tot això, en virtut de les competències que atorga el Reial Decret 2.093/83, de 28 de juliol, sobre traspàs de funcions i servicis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, reguladora de les Bases de Règim Local, la Conselleria de Cultura, Educació i Esport i l'Ajuntament de Benimeli acorden subscriure este conveni d'acord amb les següents,
  
Clàusules:
  
Primera
  
Es crea el Conservatori Elemental de Música «Vicente Perelló», de Benimeli, de titularitat íntegrament municipal, ubicat a la Plaça Major, 12, de l'esmentada localitat, amb número de codi 22292233 i una capacitat per a 80 llocs escolars de grau elemental.
  
Segona
  
Este Conservatori impartirà, amb reconeixement oficial i plenes facultats acadèmiques, els ensenyaments establits en la Llei Orgànica 1/1990, de 3 d'octubre, corresponents a les especialitats de grau elemental següents: llenguatge musical, cor, piano, clarinet, trompeta, saxòfon, flauta travessera i percussió.
  
Tercera
  
Correspon al titular del Conservatori Elemental de Música «Vicente ePerelló», de Benimeli, la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Esport per a la concessió de subvencions als centres públics d'ensenyaments de música.
  
Quarta
  
El Conservatori Elemental de Música de «Vicente Perelló», de Benimeli, se sotmetrà a l'autoritat de la Conselleria de Cultura, Educació i Esport i de la Inspecció Educativa en allò previst pel títol VII de la Llei Orgànica 10/2002, de 23 de desembre, de Qualitat de l'Educació, que regula la inspecció del sistema educatiu.
  
Cinquena
  
El titular del Conservatori es compromet a:
  
a) Complir allò que establix, pel que fa a òrgans de govern dels centres públics, el capítol V del títol V de la Llei Orgànica 10/2002, de 23 de desembre, de Qualitat de l'Educació.
  
b) Complir els requisits establits en l'article segon apartat 2 del Decret 2.618/66, de 10 de setembre, sobre reglamentació general de Conservatoris de Música (BOE de 24 d'octubre) i en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics.
  
c) Fer que els plans d'estudis, programes, dedicació horària, nivells i sistema d'avaluació que s'hagen de desenvolupar es corresponguen amb els establits en la legislació vigent (Reial Decret 756/1992 de 26 de juny, Decret 151/1993, de 17 d'agost, del Govern Valencia modificat pels Decrets 94/94, de 24 de maig i 72/96, de 2 d'abril i Decret 2.618/1966, de 10 de setembre).
  
d) Seguir les directrius acadèmiques de l'administració educativa per als centres dependents de la Conselleria de Cultura, Educació i Esport i a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Esport les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida al nou professorat.
  
e) La custòdia d'actes, expedients d'alumnes, registres de correspondència oficial, i restants documents de caràcter administratiu que es generen en virtut de les facultats que se li conferixen.
  
Sisena
  
Este conveni tindrà efecte a partir del curs acadèmic 2004/2005 pel que fa al reconeixement dels ensenyaments.
  
Setena
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tindre el centre, caldrà que siguen notificades a l'administració educativa, la qual instruirà el corresponent expedient, el qual es tramitarà conformement al procediment regulat al capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per orde del conseller de Cultura, Educació i Esport.
  
Vuitena
  
El present conveni tindrà una duració indefinida, i es podrà extingir, no obstant això, per qualsevol de les causes següents:
  
a. Per mutu acord de les parts
  
b. Per incompliment de les obligacions assumides per l'Ajuntament.
  
c. Per denúncia d'una de les parts, amb un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d. Per canvi de titularitat del centre o cessament de les activitats.
  
Esta extinció tindrà efecte a partir de la fi del curs en què es done la causa.
  
En els supòsits prevists en els punts b) i d) l'extinció requerirà la comunicació prèvia de la Conselleria al titular del Conservatori.
  
Novena
  
Este conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dos parts firmen el present conveni en el lloc i la data consignats anteriorment.
  
El conseller de Cultura, Educació i Esport,
  
ALEJANDRO FONT DE MORA TURÓN
  
L'alcaldessa'presidenta de l'Ajuntament de Benimeli,